CELEX: 32020D1735
Language: lv
Date: 2020-11-12 00:00:00
Title: Eiropas Centrālās bankas Lēmums (ES) 2020/1735 (2020. gada 12. novembris), ar ko groza Lēmumu (ES) 2016/2248 par dalībvalstu, kuru valūta ir euro, nacionālo centrālo banku monetāro ienākumu sadali (ECB/2020/55)

20.11.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 390/60
               
            
         EIROPAS CENTRĀLĀS BANKAS LĒMUMS (ES) 2020/1735
         (2020. gada 12. novembris),
         ar ko groza Lēmumu (ES) 2016/2248 par dalībvalstu, kuru valūta ir euro, nacionālo centrālo banku monetāro ienākumu sadali (ECB/2020/55)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību,
         ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 32. pantu,
         tā kā:
         
                     (1)
                  
                  
                     Ar Eiropas Centrālās bankas Lēmumu (ES) 2020/440 (ECB/2020/17) (1) monetārās politikas vajadzībām izveido pandēmijas ārkārtas aktīvu iegādes pagaidu programmu (PĀAIP).
                  
               
                     (2)
                  
                  
                     Tāpat kā attiecībā uz instrumentiem, kas iegādāti otrreizējo tirgu valsts sektora aktīvu iegādes programmas ietvaros, kuru Eiropas Centrālā banka (ECB) izveidojusi saskaņā ar Eiropas Centrālās bankas Lēmumu (ES) 2020/188 (ECB/2020/9) (2), jāuzskata, ka centrālo, reģionālo vai vietējo valdību un atzītu aģentūru emitēti parāda instrumenti un valsts nefinanšu sabiedrību emitēti aizstājēji parāda instrumenti, kas iegādāti PĀAIP ietvaros, kura izveidota saskaņā ar Lēmumu (ES) 2020/440 (ECB/2020/17), rada ienākumus ar atsauces procentu likmi, kas noteikta Eiropas Centrālās bankas Lēmumā (ES) 2016/2248 (ECB/2016/36) (3).
                  
               
                     (3)
                  
                  
                     Izveidots jauns iezīmējamais aktīvs, lai nodrošinātu konsekvenci monetāro ienākumu sistēmā.
                  
               
                     (4)
                  
                  
                     ECB Padome 2020. gada 24. jūnijā nolēma, ka Eurosistēmas centrālo banku euro likviditātes nodrošināšanas iespējas ar ārpus Eurosistēmas centrālajām bankām būtu jāizveido kā daļa no ECB pasākumiem reaģēšanai uz krīzi, ko izraisīja 2019. gada koronavīrusa slimības (COVID-19) pandēmija. Ienākumi, kas gūti no euro likviditāti palielinošām operācijām ar ārpus Eurosistēmas centrālajām bankām, būtu jāsadala starp to dalībvalstu nacionālajām centrālajām bankām, kuru valūta ir euro, monetāro ienākumu sistēmas ietvaros, un attiecīgie atlikumi būtu jāiekļauj iezīmējamo aktīvu definīcijā, kas noteikta Lēmumā (ES) 2016/2248 (ECB/2016/36).
                  
               
                     (5)
                  
                  
                     Tādēļ attiecīgi jāgroza Lēmums (ES) 2016/2248 (ECB/2016/36),
                  
               IR PIEŅĒMUSI ŠO LĒMUMU.
         
            1. pants
            Grozījumi
            Lēmumu (ES) 2016/2248 (ECB/2016/36) groza šādi:
            
                        1.
                     
                     
                        Ar šādu punktu aizstāj 3. panta 1. punkta b) apakšpunkta iii) punktu:
                        
                                    “iii)
                                 
                                 
                                    parāda instrumenti, ko emitējušas centrālās, reģionālās un vietējās valdības un atzītas aģentūras, un aizstājēji parāda instrumenti, ko emitējušas publiskas nefinanšu sabiedrības un kas tiek turēti monetārās politikas vajadzībām saskaņā ar Eiropas Centrālās bankas Lēmumu (ES) 2020/188 (ECB/2020/9) (*1) vai Eiropas Centrālās bankas Lēmumu (ES) 2020/440 (ECB/2020/17) (*2).
                                 
                              
                           (*1)  Eiropas Centrālās bankas Lēmums (ES) 2020/188 (2020. gada 3. februāris) par otrreizējo tirgu valsts sektora aktīvu iegādes programmu (ECB/2020/9) (OV L 39, 12.2.2020., 12. lpp.)."
                        
                        
                           (*2)  Eiropas Centrālās bankas Lēmums (ES) 2020/440 (2020. gada 24. marts) par pandēmijas ārkārtas aktīvu iegādes pagaidu programmu (ECB/2020/17) (OV L 91, 25.3.2020., 1. lpp.).”;"
                        
                     
                  
                        2.
                     
                     
                        Lēmuma II pielikumu groza saskaņā ar šī lēmuma pielikumu.
                     
                  
         
            2. pants
            Stāšanās spēkā
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
            To piemēro ar 2020. gada 31. decembri.
         
         
            Frankfurtē pie Mainas, 2020. gada 12. novembrī
            
               
                  ECB prezidente
               
               Christine LAGARDE
            
         
         
            (1)  Eiropas Centrālās bankas Lēmums (ES) 2020/440 (2020. gada 24. marts) par pandēmijas ārkārtas aktīvu iegādes pagaidu programmu (ECB/2020/17) (OV L 91, 25.3.2020., 1. lpp.).
         
            (2)  Eiropas Centrālās bankas Lēmums (ES) 2020/188 (2020. gada 3. februāris) par otrreizējo tirgu valsts sektora aktīvu iegādes programmu (ECB/2020/9) (OV L 39, 12.2.2020., 12. lpp.).
         
            (3)  Eiropas Centrālās bankas Lēmums (ES) 2016/2248 (2016. gada 3. novembris) par dalībvalstu, kuru valūta ir euro, nacionālo centrālo banku monetāro ienākumu sadali (ECB/2016/36) (OV L 347, 20.12.2016., 26. lpp.).
      
      
         
            PIELIKUMS
            Lēmuma (ES) 2016/2248 (ECB/2016/36) II pielikumu groza šādi:
            
                        1)
                     
                     
                        A iedaļā iekļauj šādu 9.a punktu:
                        
                                    “9.a
                                 
                                 
                                    Atlikumi, kas saistīti ar uzkrātajiem kupona procentiem par vērtspapīriem ar samazinātu vērtību, kuri tiek turēti monetārās politikas mērķiem (izņemot uzkrātos kupona procentus par jebkuriem šī lēmuma 3. panta 1. punkta b) apakšpunktā minētajiem vērtspapīriem ar samazinātu vērtību) (daļa no saskaņotās bilances 11.5. aktīvu posteņa).”;
                                 
                              
                  
                        2)
                     
                     
                        A iedaļā iekļauj šādu 11. punktu:
                        
                                    “11.
                                 
                                 
                                    Prasījumi pret ārpus Eurosistēmas centrālajām bankām, kas saistīti ar likviditāti palielinošām operācijām (daļa no saskaņotās bilances 4.1. aktīvu posteņa vai daļa no ārpusbilances aktīviem).”